**1) Pretendenta jautājums**

Nekur neatrodu informāciju par minimālo un / vai maksimālo cilvēku skaitu. Ēdienu cenas varētu atšķirties, ja pasūtījums ir 5 personām, vai 300.Kā arī, nezinot cilvēku skaita robežas, vai varat ieteikt kā aprēķināt finanšu piedāvājuma 30.punktu: Servisa pakalpojumi ārpus Rīgas par 1km \*, kur cena ir jānorada vienai personai.

**Pasūtītāja atbilde**

Pasūtītājs nevar precīzi paredzēt cilvēku skaitu, kas piedalīsies vienā kafijas pauzē. Aptuvenais minimālais cilvēku skaits, kas varētu piedalīties vienā kafijas pauzē: 3 cilvēki, savukārt, aptuvenais maksimālais:120 cilvēki.

Attiecībā uz nolikuma tehniskās specifikācijas pozīcijas: Servisa pakalpojumi ārpus Rīgas par 1km \*, cenas noteikšanu, norādām, ka pretendentam tās izmaksas jānosaka ņemot vērā transporta pakalpojumu izmaksas preču nogādāšanai uz kafijas paužu rīkošanas vietu, kā arī pakalpojuma nodrošināšanas ar ēdienkartei atbilstošu trauku (krūzes un šķīvji-keramiskie, galda piederumi-metāla, glāzes-stikla), galdautu, salvetes, galda uzklāšanas un novākšanas izmaksas.